
Lehetetlen, hogy ne legyenek botrányok, de jaj annak, 

aki okozza őket. 

(Lk. 17,1)

COLUMBO SZÍNRELÉP


ELSŐ ESTE

Régen történt a dolog, még fiatal koromban, amikor egyik este kikapcsoltam a tévét. (Már az is régen történt, hogy egyáltalán bekapcsoltam. Persze az Internet más tészta, az vagy kikapcsol magától, vagy nem lehet tőle szabadulni.) Kedvenc sorozatom egyik epizódjának lett vége. Töltök egy kis bort, előveszem a Bibliát (már akkor se értettem, minek), amikor valami halk sistergést hallok, pedig a tévé már alszik. De a sarokban valaki mozog, majd kilép a félhomályból.

COLUMBO  Bocsásson meg, uram, igazán nem akarom zavarni, de van egy gyufája?

SZERZŐ  (látszólg bátran) Maga hogy jött be?

COLUMBO  Hogy én? Nem, uram, félreért, én már itt voltam. Nem ismer fel?


SZERZŐ  (némi rosszallással leplezve, hogy a frászt hozta rám) Ne mondja, hogy most jött ki a tévéből!

COLUMBO  Nem, nem! Látja, a tévében én csak ilyen... ööö kábé tíz centis voltam, most meg ugye...

SZERZŐ  Ember! Nem tudom, ki maga, nem tudom, hogyan jött be, de menjen ki! Nincs pisztolyom, vagy ilyesmi, de van egy elég nagy kőfaragó kalapácsom, ha védekeznem kell... Valahol a spájzban.

COLUMBO  Oh, uram, higgye el, nem akarok rosszat, és nincs semmi veszélyes ebben a helyzetben. Csak nem volt nálam gyufa. Tudja – bocsásson meg – de a sorozatban azt találták ki, hogy éppen le akarok szokni a dohányzásról, de mindig szivar van a kezemben. Látja? Csak nem ég.


SZERZŐ  Na jó, várjon, hozok gyufát. Üljön le.

COLUMBO  Maga dohányzik?

SZERZŐ  Igen, de pipadohánnyal töltött cigit szívok, a szivar túl erős.

Értem. Kérhetek egy pohár vizet is?

Kimegyek a konyhába, hozok vizet, gyufát, hamutartó már van bent. Columbo rágyújt, és szerényen mondja:

COLUMBO  Köszönöm. Ne haragudjon, nem akartam zavarni. Már megyek is. 

Ekkor a kisasztalra nézett.

COLUMBO  Jól látom, a Bibliát olvassa?


SZERZŐ  Igen, tudja, néhány éve ez a mániám. Tele van érdekes dolgokkal, de nincs rájuk magyarázat.

COLUMBO (hümmög) Igen, ismerem ezt az érzést. Ha megengedi, leülnék egy kicsit. Most éppen hol tart, ha szabad kérdeznem.

SZERZŐ  Van egy jelenet, amikor Szent Péter csodálatos módon kiszabadul a börtönből, úgy, hogy a kezéről, lábáról lehullanak a bilincsek, és ahogy elindul, minden rácsot kinyílik előtte, kijut az utcára, és óvatosan, az árnyékban lopódzva eljut a többi hívő házáig. Azok először el se hiszik, hogy kiszabadult a Jézus-gyűlölő Agrippa börtönéből.​[1]


COLUMBO  Hm, igen, ez érdekes. Olyan, mintha egy filmrendező találta volna ki, nem igaz?

SZERZŐ  (mosoly) Jó, de akkor még nem voltak filmrendezők. 

COLUMBO  Persze. De mégis olyan, mintha valaki megrendezte volna a szökést, nem?


SZERZŐ  Hát, igen, ebben van valami. De kinek lehetett erre oka, módja, vagy... mi volt az indíték?

COLUMBO Nem vagyok se hívő, se vallásos, de talán értek egy kicsit a nyomozáshoz. Ahogy mondta, az eset Agrippa – vagyis első Heródes Agrippa király – uralkodása alatt történhetett, aki az egyik apostolt lefejeztette, ha jól emlékszem, Jakabot.

SZERZŐ  Igen, ő az. A hagyomány szerint első Agrippa királyt – az őrült Caligula barátját – szerette a nép, mert azzal akart a kedvükben járni, hogy kivégzi Jézus követőit.

COLUMBO  Jézus hívei tudtak valahogy védekezni ellene? Vagy meg tudtak szervezni egy ilyen szöktetési akciót?

SZERZŐ Nem hiszem. Már korábban is üldözték őket, sőt, már volt egy vértanú is, akit a jeruzsálemi főbíróság halálra ítélt, és megkövezték. Ez is csak Agrippa idején történhetett, mert azelőtt, a római uralom idején, csak a rómaiak hajthattak végre kivégzést.


COLUMBO  Lehetett-e Péternek olyan befolyásos barátja, aki képes volt megszöktetni?

SZERZŐ  Nem hinném. Egyszerű halász volt, nem volt gazdag, és nem volt túl okos sem.


COLUMBO  De lehetséges-e, hogy volt valaki, egy befolyásos személy, aki titokban tudott cselekedni?

SZERZŐ  Nem tudom, de miért tette volna? Miért mentett volna meg bárki egy szegény, ismeretlen halászt, aki egy fura szekta tagja?

COLUMBO  Nem lehetséges, hogy élt akkor valaki, egy befolyásos, előkelő személy, aki borsot akart törni Agrippa király orra alá?


SZERZŐ  Hát... lehet, hogy volt...

COLUMBO  Kire gondol?


SZERZŐ  Első Heródes Agrippa, aki száműzte Heródes Antipászt, és a feleségét, Heródiást...


COLUMBO  És?


SZERZŐ  Szóval Heródiásnak volt egy lánya, Szalóme, akinek Heródes Antipász a nevelőapja volt.


COLUMBO  Csak nem az a Szalóme, aki lefejeztette János prófétát?


SZERZŐ  De. Illetve nem, nem ő akarta lefejeztetni Jánost, csak az anyja, Heródiás (aki mellesleg a saját férje, Antipász unokahúga volt, másik feleségtől), és aki gyűlölte a prófétát, mert paráznának nevezte őket. Ráadásul Szalóme 16, vagy 17 éves lehetett, és pont akkor kellett feleségül mennie egy nála jóval öregebb királyhoz, aki aztán pár éven belül meg is halt, és Szalóme feleségül mehetett egy másik, fiatalabb királyhoz.

COLUMBO  Tehát a lány, aki Keresztelő János lefejezését kérte, mert az anyja ezt akarta, és kétszer is királyné lett, egyáltalán nem örült annak, hogy Agrippa száműzte az anyját, meg a nevelő apját, viszont nem okozhatott „diplomáciai konfliktust” az akkori férje – szintén valami Heródes ivadék – és  az akkori király, Agrippa között. Jól gondolom?

SZERZŐ  Igen, ez elég logikus, hadnagy úr. Tudja, Szalóme új férje jó viszonyban volt Rómával is, és az egyik közös gyerekük, vagy unokájuk lehetett az az Arisztobulosz, aki állítólag Anglia tartományba ment, és ő terjesztette először Jézus tanítását a római Albionban. Talán pont azért, mert azután született, hogy Szalóme anyja már száműzetésben volt, és ő – mint királyfi – szabadon meglátogathatta a nagymamát.


COLUMBO  Oh, ez érdekes. De nem túl hiteles adat.

SZERZŐ  Igen, tudom, bár miért találták volna ki?


COLUMBO  Talán mert Jézus követői szimpatikusnak tartották Szalómét Péter megszöktetése miatt, és hát, tudja hogyan terjednek a pletykák...

SZERZŐ  Hm... Gondolja, hogy Szalóme lefizette az őröket, hogy Péter ép bőrrel visszamehessen a többiekhez?

COLUMBO  Szerintem ez eléggé hihetőnek tűnik. Na de most már nem akarom tovább zavarni. Köszönöm a vendéglátást.


SZERZŐ  Jön máskor is?

COLUMBO  Hát, ha adásban leszek, elképzelhető. Viszlát. 

Mondta Columbo, és belépett az árnyékba.

COLUMBO  Ne haragudjon, hogy zavarom, de azt hiszem, tegnap este itt hagytam a kutyám kedvenc fogápoló csemegéjét, és gondoltam, körülnézek, nehogy kellemetlenséget okozzon. Ugyanis a kocsimban nincs.


SZERZŐ  Oh, semmi gond. Én nem láttam, de nézzen csak körül, főleg a kanapén.

COLUMBO  Köszönöm.

SZERZŐ  Ne siessen, hadnagy. Kér egy teát?


COLUMBO  Oh, igazán kedves, de nem akarom zavarni. Biztosan talált valami ellentmondást a Bibliában, és éppen annak próbál utánajárni.

SZERZŐ Bevallom, igen. Kérem, üljön le. Amig a víz felforr, elárulom, hogy nem értem a „három királyokat”.


Kimegyek vizet forralni, aztán filteres teákat, kiskanalat, cukrot, tejet, rumot, csészéket viszek be, hogy feltegyem a kérdést:

SZERZŐ  Kér bele tejet? Vagy rumot?

COLUMBO  Ha lehet, igen, de kezdjük az utóbbival.

Miután töltök, jön a kérdés.


SZERZŐ  Mondja... Illetve próbáljuk elképzelni az akkori világot, amiben a hatalmas Római Birodalom peremén létezik egy furcsa, de jelentéktelen ország, egy impozáns, az athéni Akropolisszal vetekedő fellegvárral a közepén, amit néhány tucat falu vesz körül, és ebbe a városba három király zarándokol el, ajándékkal megrakodva, hogy felköszöntse a jelentéktelen vazallusország „leendő királyát”, aki éppen akkor született meg? Miközben ott már régóta uralkodott egy király, akinek eleve annyi trónörököse volt, hogy kettőt ki is végeztetett összeesküvés miatt.


COLUMBO Szóval a Napkeleti Bölcsekre gondol? Az nyilván csak mese.


SZERZŐ  De hadnagy, erre épül a világ egyik legrégibb, és talán még ma is legnagyobb hívő-számú vallása! Egy mesére?


COLUMBO  Hát, ha így vesszük, nem lehet puszta mese. A kérdés az, honnan tudták?

SZERZŐ  Mit?

COLUMBO  Hát, hogy született egy trónörökös?


SZERZŐ  A hivatalos vélemény szerint voltak próféciák a zsidó vallásban. Amikre az evangéliumok is hivatkoznak. Az egyik szerint a Nagy Király születését egy csillag fogja jelezni. Amit egy olyan próféta – Bálám nevezetű – jövendölt meg 1000 évvel korábban, aki nem volt izraelita, és egy, a zsidók ellen harcoló király parancsára kellet volna megátkoznia Izrael seregét.

COLUMBO  Értem, de most tekintsünk el az olyan problémáktól, hogy hogyan őrződtek meg ezek a régi dolgok, és hány jelentésen mentek keresztül az alatt az ezer év alatt, amíg eljutunk Jézusig... félek, azt én már nem érem meg. (nevetés) De a lényeg: gondolja, hogy ezek a királyok, vagy bölcsek, bárkik voltak is, ismerték a zsidó próféciákat?


SZERZŐ  Pont ezt nem értem.


COLUMBO  És ha ismerték is, miért vették volna komolyan, hogy ez rájuk is vonatkozik. Meg az egész világra?

SZERZŐ  Ez olyan, mintha az egész világ – mármint amit akkor ismertek a Közel-Keleten, talán a Kínai Birodalomig – repesve várná, hogy a parányi Júdea provinciában megszülessen a világ legfőbb királya. 


COLUMBO  Talán mert tudták, hogy a királyfi Isten Fia lesz?


SZERZŐ  Ezt nyugodtan kizárhatjuk. A zsidó vallásban ez szentségtörés lett volna, tehát ilyen prófécia nem létezett.

COLUMBO  Szerintem van magyarázat. Gondoljon bele: olvasta ezt a sztorit bármelyik más nép irodalmában, vagy szent könyveiben? 


SZERZŐ  Nem.


COLUMBO  Ugye? Tehát a „napkeleti bölcsek” nem királyok voltak, hanem zsidók, zsidó papok, vagy írástudók. Olyanok, akik ismerték a babiloni nyelvet, ahol fejlett volt a csillagászat, és táblázatokba rendezték a különleges csillagászati jelenségeket. Több ilyen agyagtáblát találtak már.

SZERZŐ  Igaz is. Kepler felvetette, hogy a Jupiter és a Szaturnusz együttállása hozta létre a betlehemi üstököst, valamikor 7-ben, vagy 6-ban, mármint az időszámításunk előtt.​[2]

COLUMBO  Na de várjunk csak. Hogy tudott volna Bálám próféta (jól mondtam a nevét?) megjósolni egy üstököst, ami majd ezer év múlva látszik? Bár az ókori csillagászat tényleg fejlett volt, de az üstökösök megfigyeléséhez több száz, vagy ezer éves időszakokra és feljegyzésekre van szükség, a szupernóvák pedig teljesen kiszámíthatatlanok. Persze van logikus magyarázat is.


SZERZŐ  Igen?


COLUMBO  Bálám meg akarta úszni a kínos helyzetet, hogy a zsidókat gyűlölő királynak olyat jósol, ami...


SZERZŐ  (közbeszól) Az volt a dolga, hogy megátkozza Izrael népét.


COLUMBO  Ugye? Na de ha megátkozza Izrael népét, és nem jön be, esetleg őt, Bálámot fogják fatörzsben kettéfűrészelni – állítólag történtek ilyen dolgok. Tehát inkább kitalált egy csillagot, ami majd Izrael dicsőségét hordozza, de nem a jelenben, mármint a jóslás idején, hanem a távoli jövőben, így az ellenséges királynak nem kell félnie. Mert ugye, ha Izrael győzött volna, és megtudják, hogy megátkozta őket, hát... neki annyi.

SZERZŐ  Hadnagy úr... Értem, hogy a nyomozói tapasztalatai alapján minden bűntény kapcsán emberi indítékokat keres, de azért egyelőre maradjunk a kanonizált szövegnél.


COLUMBO  Rendben.


SZERZŐ  Kepler ötlete az volt, hogy a Jupiter és a Szaturnusz bolygók ritka együttállása hozta létre az üstököst, ami képtelenség, bár ő már a „Kopernikuszi fordulat” után élt, tehát tudta, hogy nem a Nap kering a Föld körül, hanem fordítva, de a csillagászati fizikáról nagyon keveset tudott. A kérdés az, hogy miért volt ekkora jelentősége a két bolygó, a Jupiter és a Szaturnusz találkozásának, és miért érdekelt volna ez bárkit a zsidókon kívül? 


COLUMBO  Mi volt a jelentősége a Jupiter és a Szaturnusz bolygóknak?


SZERZŐ A Jupiter volt a negyedik legfényesebb égitest az égen, az akkori asztrológusok szerint. A Nap az égbolt királya volt, a Hol a királynője, a Vénusz az égi istennőket jelentette, a Jupiter pedig a földi királyokat képviselte.

COLUMBO És a Szaturnusz?

SZERZŐ  Az első négy után következett Mars, a háború istene, Merkur, ami bár kicsi, de megfigyelhető, hogy gyorsan mozog  az égbolt háttere előtt...

COLUMBO Mint egy hírnök? (mosoly)

SZERZŐ Igen! (mosoly)

COLUMBO És a hetedik?

SZERZŐ Az volt a Szaturnusz, amit már az Ószövetség idején is Izraellel azonosítottak a zsidók.

COLUMBO Mi volt ennek az alapja?

SZERZŐ Fogalmam – illetve – fogalmunk sincs. Ezek legalább 4000 éve alakultak ki, de az eredetükre nincs magyarázat. A Szaturnuszt, mint a zsidók csillagát egyiptomi (Rompha) és babiloni (Kijjún, vagy Keván) néven is említi a Biblia.

COLUMBO De van ennek jelentősége?

SZERZŐ Talán. Vallási szempontból az, hogy ez volt a hetedik legfényesebb égitest összefügg azzal, hogy a zsidók istene, a legfőbb isten a hetedik napon megpihent. Nekem ebben csak az a furcsa, hogyha a Szaturnusz pont jó látásszögben látható, közepes távcsővel is felsejlik a gyűrűje.

COLUMBO És?

SZERZŐ Nézzen meg egy ilyen fotót, hadnagy. Nem olyan, mintha a körülmetélést ábrázolná?

COLUMBO (nevet) Érdekes ötlet, de szerintem alaptalan.

SZERZŐ Elismerem. De mi van akkor, ha ötezer évvel ezelőtt sokkal tisztább volt az ég, és mivel nem volt fényszennyezés, a jó szemű pásztorok, csillagászok láttak ott „valamit”, amivel a pásztori fantáziájukkal értelmeztek.

COLUMBO Na de ehhez humorérzék is kellett volna.

SZERZŐ Biztos, hogy nem volt? A piramisépítők gödreiből, ahova a rosszul sikerült rajzokat dobták 3-4000 éve, nagyon vicces karikatúrák kerültek elő.

COLUMBO Jó, jó, lehetséges. De térjünk vissza Kepler elméletéhez, ő milyen magyarázatot adott a Jupiter és a Szaturnusz egy

